Tiolis
Tiolis – organinis junginys, turintis sulfidrilo (–C–SH ar R–SH) grupę (kur R yra alkilas arba alkilinės grupės anglies atomas). Tioliai yra analogiški alkoholiams (siera užima deguonies vietą alkoholyje hidroksilo grupėje). Dauguma tiolių turi stiprų, panašų į česnakų ar supuvusių kiaušinių kvapą. Jie taip pat yra dedami į gamtines dujas, kad būtų lengviau jas aptikti (kadangi gamtinės dujos neturi kvapo).